Document ID: 31985R0743

*****
ΚΑΝΟΝΙΣΜΟΣ (ΕΟΚ) αριθ. 743/85 ΤΟΥ ΣΥΜΒΟΥΛΙΟΥ
της 21ης Μαρτίου 1985
για τη σύναψη του πρωτοκόλλου για την επέκταση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, Μαλαισίας, Φιλιππίνων, Σιγκαπούρης και Ταϋλάνδης, χωρών μελών του Συνδέσμου των Κρατών της Νοτιοανατολικής Ασίας στο Μπρουνέι-Νταρουσαλάμ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας ότι, για την επίτευξη των στόχων της στον τομέα των εξωτερικών οικονομικών σχέσεων, η Ευρωπαϊκή Οικονομική Κοινότητα πρέπει να εγκρίνει το πρωτόκολλο για την επέκταση στο Μπρουνέι-Νταρουσαλάμ της συμφωνίας συνεργασίας μεταξύ της Κοινότητας και των χωρών μελών του ASEAN,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το πρωτόκολλο για την επέκταση, στο Μπρουνέι-Νταρουσαλάμ, της συμφωνίας συνεργασίας μεταξύ της Ευρωπαϊκής Οικονομικής Κοινότητας και των χωρών μελών του ASEAN εγκρίνεται εξ ονόματος της Κοινότητας.
Το κείμενο του πρωτοκόλλου επισυνάπτεται στον παρόντα κανονισμό.
Άρθρο 2
Ο Πρόεδρος του Συμβουλίου γνωστοποιεί την ολοκλήρωση, όσον αφορά την Κοινότητα, των διαδικασιών που είναι αναγκαίες για την έναρξη της ισχύος του πρωτοκόλλου (2).
Άρθρο 3
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαρτίου 1985.

Labels: 18
5